Merkezê Îrtîbatî û Çapemenîye yê HPGyî bi eşkerayîyêke şehîdê Heftanînî yad kerdî.
Eşkerayîye wina ya:
''14ê hezîrana 2020î de warê Bektorya yê Heftanînî de embaza ma Delîla bombardumanê dewleta tirke ya îşxalkere de şehîd bîye. Nasnameyê embaza ma ya şehîde wina yo:
Nameyê Qodî: Delîla Asmîn
Name û Peyname: Mûkaddese Yilmaz
Cayê Bîyayîşî: Mûş
Maye-Pî: Aysele-Omer
Tarîx û Cayê Şehadetî: 14ê Hezîrana 2020î / Heftanîn
Embaza ma Delîla keyeyêkê welatperwerî de dadîya xo ra bîya û dima ke felsefe û îdeolojîya Rayber Apoyî nas kerde tewra gerîlayan bîye. Embaze Delîla bi zerrînizmî, miral û motîvasyonê xo şinasîyayêne. Bi heman coşî embaze Delîla Cengê Heftanînî de şer kerd û bi sayê îradeyê cinîya azade û fedayîtîya Rayber Apoyî vera îşxalkeran tewirêko pîl mojna.
25ê êlula 2020î de warê Şehîd Kendalî yê Heftanînî de embazê ma Baz û Denîz netîceyê şer û bombardumanî de tewrê kerwanê şehîdan bîyî. Nasnameyê derheqê embazanê ma yê şehîdan de wina yê:
Nameyê Qodî: Baz Amed
Name û Peyname: Diyar Oncel
Cayê Bîyayîşî: Amed
Dayik-Bav: Husnugule-Hamdûllah
Tarîx û Cayê Şehadetî: 25ê Êlula 2020î / Heftanîn
Nameyê Qodî: Denîze Firat
Name û Peyname: Mûsîbete Acet
Cayê Bîyayîşî: Şirnex
Maye-Pî: Nafya-Bahattîn
Tarîx û Cayê Şehadetî: 25ê Êlula 2020î / Heftanîn
Embazê ma Baz Amed de dadîya xo ra bîyo û dima ke têgêrayîşê azadîye şinasna tewrê gerîlayan bi. Embaz Baz pê exlaq û kulturê PKKyî xo resna û bi fermandarêko rayber ê Cengê Heftanînî. Embazê Bazî sey gerîlayêkê xurtî Cengê Heftanînî de hunerê xo mojna, bi pakîya xo rolê serkêşîye ard ca û derbê giranî dayî artêşa tirke ya îşxalkere ro.
Embaza ma Denîze Şirnex de dadîya xo ra bîye û serewedaritişê xoîdarekerdişî yê Şirnexî ra dima tewra gerîlayan bîye. Embaze Denîze bi taybetî hetê leşkerî û îdeolojî ra xo perwerde kerd û bîye gerîlayêka profesyonele. Embaza ma bi fedakarî û moralê xo seba cinîyan ê kurdan  bîye mîsalê milîtanîya Apoyî.
Sere de keyeyanê ercîyayeyanê şehîdanê xo rê ma şarê Mûş, Amed û Şirnexî rê û şarê welatperwerî yê pêro Kurdîstanî rê serweşîye wazenê. Ma soz danê ke ma do têkoşînê şehîdan ê çêran o ke bi milîtanîya fedayîye ame afernayene pê serfîrazî tacîdar bikerê.
